stanford-oval/wikipedia huggingface dataset:
Vakavaraisuus
Dynaaminen vakavaraisuus

Suhteellinen velkaantuneisuus on dynaaminen vakavaraisuuden mittari. Se tarkoittaa velan määrää suhteessa liikevaihtoon. Arvioinnin kohteena on yrityksen tuottojen riittävyys luottojen hoitoon.
Suhteellinen velkaantuneisuus sopii mittariksi myös yrityksille, joilla omaa pääomaa ei ole tai sitä on hyvin vähän. Tälloin staattiset mittarit eivät anna järkeviä arvoja.
Takaisinmaksukyky

Takaisinmaksukyky tarkoittaa yrityksen kykyä selviytyä vieraan pääoman maksuvelvoitteista tulorahoituksen avulla. Jos yritys selviytyy helposti vieraan pääoman maksuvelvoitteista, sen maksukyvyttömyysriski ja konkurssiuhka ovat pieniä niin kauan kuin tulorahoitus pysyy hyvänä. Riski ja uhka kasvavat olennaisesti, jos tulorahoituksessa on paljon vaihtelua.
Tulorahoituksen riittävyyttä voi arvioida myös käyttämällä kassavirtaa. Positiivinen kassavirta ei kuitenkaan ole takuu siitä, ettei yritys olisi lähellä maksukyvyttömyyttä.
Es (sävel)

Pianon koskettimistolla Es on toinen musta kosketin vasemmalta.
Es eli E♭ on solfeesin 4. puolisävelaskel. Se on alennettu E, eli se sijaitsee D:n ja E:n välissä. Se on näin enharmoninen Disin kanssa.
Skaalat > Tavallisia E♭:stä alkavia skaaloja

E♭-duuri: E♭ F G A♭ B♭ C D E♭
E♭-molli: E♭ F G♭ A♭ B♭ C♭ D♭ E♭
E♭ harmoninen molli: E♭ F G♭ A♭ B♭ C♭ D E♭
E♭ melodinen molli (nouseva): E♭ F G♭ A♭ B♭ C D E♭
E♭ melodinen molli (laskeva): E♭ D♭ C♭ B♭ A♭ G♭ F E♭
E♭ itämainen molli: E♭ F G♭ A B♭ C♭ D E♭
Bagratin katedraali

Bagratin katedraali
Bagratin katedraali (georg. ბაგრატის ტაძარი, Bagratis tadzari) tai Kutaisin katedraali on 1000-luvun vaihteessa rakennettu tuomiokirkko Kutaisin kaupungissa Georgiassa. Raunioitunutta katedraalia pidetään keskiaikaisen georgialaisen arkkitehtuurin mestariteoksena.
Katedraali sijaitsee Ukimerionin kukkulalla Rioni-joen vierellä ja erottuu maamerkkinä Kutaisin kaupunkikuvasta. Se rakennettiin 1000-luvun alussa kuningas Bagrat III:n hallintokaudella, minkä vuoksi sitä kutsutaan ”Bagratin katedraaliksi”. Kirjoitus katedraalin pohjoisseinällä paljastaa, että sen lattiakivet asetettiin paikoilleen vuonna khronikon 223, eli 1003. Vuonna 1510 kirkkoa tuhosi turkkilaisten aloittama tulipalo ja vuonna 1692 osmanit aiheuttivat Imeretiä miehittäessään räjähdyksen, joka romahdutti kirkon kupolin ja katon.
Ukimerionin kukkulalla oli aiemmin myös linna ja kuninkaallinen palatsi, joka oli yksi maan länsiosan tärkeimmistä linnoituksista 500-luvulla. Ulkomaiset matkaajat kertoivat vielä 1600-luvulla, että linna oli vaikuttavan näköinen rakennus. Imeretin kuningas Solomon I ja venäläinen kenraali Gottlieb Heinrich Totleben kuitenkin pommittivat sen raunioiksi vuonna 1769, koska turkkilaiset miehittivät kukkulaa. Paikalla on edelleen jäljellä muureja, palatsin viinikellari ja kirkko.
Katedraalia käytetään jumalanpalveluksissa vain rajoitetusti, mutta se houkuttelee paljon pyhiinvaeltajia ja turisteja. Katedraali on merkittävä turistikohde, ja sitä käytetään myös koko Kutaisin kaupungin symbolina.
Alueella on tehty restaurointi- ja konservointitöitä ja arkeologisia tutkimuksia vuodesta 1952 lähtien. Vuonna 1994 Bagratin katedraali otettiin yhdessä Gelatin luostarin kanssa Unescon maailmanperintöluetteloon. Vuonna 2010 Unesco listasi sen vaarantuneiden kohteiden luetteloon, koska jälleenrakennushakkeen katsottin heikentävän Bagratin katedraalin arvoa. Vuonna 2017 Bagratin katedraali poistettiin maailmanperintöluettelosta, koska jälleenrakennustöiden katsottiin heikentäneen sen eheyttä ja aitoutta. Muutoksessa Gelatin luostari säilyi maailmanperintökohteena.
Aiheesta muualla

Kuvia tai muita tiedostoja aiheesta Bagratin katedraali Wikimedia Commonsissa
Baijerintunnelimyyrä

| Baijerintunnelimyyrä |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Hiirimäiset jyrsijät Myomorpha
Yläheimo::  Muroidea
Heimo::  Myyrät Cricetidae
Alaheimo::  Varsinaiset myyrät Arvicolinae
Suku::  Peltomyyrät Microtus
Alasuku::  Terricola
Laji::  bavaricus
Kaksiosainen nimi
 Microtus bavaricus  (König, 1962) 
Katso myös
   Baijerintunnelimyyrä Wikispeciesissä   Baijerintunnelimyyrä Commonsissa 
Infobox OKNimi-testi OKIUCN-testi OK: 
Baijerintunnelimyyrä (Microtus bavaricus) on myyrien (Cricetidae) heimoon ja peltomyyrien (Microtus) sukuun kuuluva äärimmäisen uhanalainen jyrsijälaji. Baijerintunnelimyyrä on osa Microtus multiplex -lajikompleksia, johon kuuluvat sen lisäksi jugoslaviantunnelimyyrä (Microtus liechtensteini) ja alppitunnelimyyrä (Microtus multiplex). Kompleksin lajien levinneisyys oli yhtenäinen ennen Alppien viimeisintä jääkautta, joka erotti ne toisistaan.
Baijerintunnelimyyrän ruumiin pituus on 9–10,5 senttimetriä ja hännän pituus 3,5–4 senttimetriä. Sen korvat ovat kahdeksan millimetrin mittaiset. Turkki on tiheä ja pehmeä. Väritykseltään laji on selkäpuolelta ruskea ja vatsasta harmaavalkoinen.
Historiallisesti baijerintunnelimyyrää on elänyt Saksassa Baijerin osavaltiossa, ja koska sitä ei ole tavattu siellä vuoden 1962 jälkeen muualla, sen luultiin aina vuoteen 2000 asti kuolleen sukupuuttoon, minä vuonna kuitenkin varmistettiin vuonna 1976 pohjoisesta Tirolista Itävallasta löydetyn myyräpopulaation kuuluvan baijerintunnelimyyrän lajiin. Baijerintunnelimyyriä eli Tirolissa todistetusti ainakin vielä vuonna 2004. Sieltä se tunnetaan ainoastaan Rofan-vuorelta 730–1 100 metrin korkeudesta. Baijerissa lajia oli elänyt 750 metrin korkeuksissa avoimilla rinteillä.
Baijerintunnelimyyrän ravintoa ovat mukulat, juuret ja versot. Ne kaivavat elinalueelleen lukuisia koloja ja multakekoja.
Hassaniyya

Hassaniyya on maurien puhuma arabian kielen murre, jota puhutaan Mauritaniassa ja muualla Saharan länsiosissa. Siinä on monia lainasanoja berberikielestä. Hassaniyyassa on muutamia murteita. Kieltä puhutaan myös Algeriassa, Marokossa, Malissa, Nigerissä, Senegalissa ja Länsi-Saharan alueella. Mauritaniassa ja Länsi-Saharassa hassaniyya on lähes täysin korvannut alueen berberikielet.
Afroaasialaiset kielet
aasáx
aari
afar
ajawa
akkadi
amhara
arabia
aramea
bambassi
bedža
ebla
egypti
foinikia
hassaniyya
hausa
heprea
higi-bura
kabyyli
kambata
keskiatlaksentamazight
kopti
malta
oromo
saho
sidamo
somali
syyria
tamashek
tašelhit
tigre
tigrinja
ugariti
wolaitta
Sampokeskus

| Sampokeskus |
| --- | --- |
 Sampokeskus Lordinaukiolta kuvattuna.
Sijainti:  Rovaniemi
Avattu:  1989/ 1990
Kävijämäärä:  1,4 Milj. (2020)
Vuosimyynti:  18,3 Milj. € (2020)
Pysäköintipaikkoja:  220
Sampokeskus on Rovaniemen keskustassa kävelykadun varrella sijaitseva kauppakeskus. Sampokeskus oli valmistuessaan 1990 Pohjois-Suomen ensimmäinen kauppakeskus ja se on nykyään yksi Rovaniemen kolmesta kauppakeskuksesta. Kauppakeskuksessa sijaitsee mm. elokuvateatteri Bio Rex Rovaniemi.
Aiheesta muualla

Sampokeskuksen kotisivut
| n k Perustiedot Wikidatassa: Sampokeskus (Q11892260)ohje |
| --- | --- |
esiintymä kohteesta: kauppakeskus
valtio: Suomi
sijaitsee hallinnollisessa alueyksikössä: Rovaniemi
koordinaatit: 66°30′06″N 25°43′48″E﻿ / ﻿66.50180338°N 25.72995176°E﻿ / 66.50180338; 25.72995176
Botswanan kansainvälinen tiede- ja teknologiayliopisto

| Botswanan kansainvälinen tiede- ja teknologiayliopisto> Botswana International University of Science and Technology |
| --- | --- |
  
 Botswanan kansainvälinen tiede- ja teknologiayliopiston aluetta.
Perustettu:  2005
Tyyppi:  julkinen
Opiskelijoita:  2 367 (2022-23)
Sijainti:  Palapye, Central District  Botswana
Osoite:  Plot 10071 Boseja, Palapye, Botswana, koordinaatit: 22.5946°S, 27.1231°E
Sivusto:  www.biust.ac.bw
Botswanan kansainvälinen tiede- ja teknologiayliopisto (engl. Botswana International University of Science and Technology; BIUST) on Botswanassa toimiva yliopisto. Sen kampusalue sijaitsee Palapyen kaupungin eteläosassa Central Districtin hallintoalueella. Yliopistolta on 271,1 kilometriä pääkaupunki Gaboroneen ja 168,7 kilometriä maan toiseksi suurimpaan kaupunkiin Francistowniin.  Yliopisto on verraten pieni. Lukuvuonna 2022-23 yliopistossa opiskeli yhteensä 2 367 opiskelijaa, joista 1 821 tähtäsi alempaa korkeakoulututkintoon ja 426 ylempään; kansainvälisiä opiskelijoita oli 156.
Kampusaluetta.
Yliopisto perustettiin vuonna 2005 (2006) maan ensimmäiseksi maakunnalliseksi yliopistoksi ja täydentämään pääkaupungissa toimivan Botswanan yliopiston opetustarjontaa erityisesti luonnontieteen ja tekniikan aloilla. Yliopistossa on kaksi tiedekuntaa: Insinööritieteiden ja tekniikan tiedekunta (Faculty of Engineering and Technology) ja Luonnontieteiden tiedekunta (Faculty of Sciences). Lisäksi opetusta antaa Liiketoiminnan, yrittäjyyden ja yleisten opintojen keskus (Centre for business, entrepreneurship and general education).
Webometrics-yliopistoranking (heinäkuu 2024) luokitteli Botswanan kansainvälinen tiede- ja teknologiayliopiston maansa toiseksi korkeatasoisismmaksi yliopistoksi Botswanan yliopiston jälkeen, ja maailmanlaajuisesti sijalle 3 354. Valikoivampi brittiläinen THE-yliopistoluokittelu (2025) sijoitti BIUSTin maailmanlaajuisti sijaluokkaan 1201–1500 yhdessä Botswanan yliopiston kanssa, kun listalle hyväksyttyjä yliopistoja oli yhteensä 2 092 kappaletta. Saharan etelänpuoleisten yliopistojen listalla sijoitus oli 20. (2023) ja koko Afrikan listalla BIUST ylisi jaettuun sijaluokkaan 46 (2024).
BIUST on ollut rakentamassa Botswanan ensimmäistä satelliittia, jonka nimenä on Bot-Sat-1 (eli BotswanaSat-1). Tämä kaukokartoitukseen tarkoitettu CubeSat-rakenteeseen pohjautuva nanosatelliitti on tarkoitus laukaista alkuvuodesta 2025.
Aiheesta muualla

Kuvia tai muita tiedostoja aiheesta Botswanan kansainvälinen tiede- ja teknologiayliopisto Wikimedia Commonsissa
Botswana International University of Science and Technology (englanniksi) (4icu.org)
| --- | --- |
Auktoriteettitunnisteet :  ISNI
Vihannin kaivos

Vihannin kaivoksen kaivostorni talvella 1956.
Vihannin (Lampinsaaren) sinkkikaivos toimi Vihannissa vuosina 1954–1992. Kaivoksen omisti Outokumpu Oy ja sen tuottamaa sinkkirikastetta kuljetettiin vuoteen 1969 saakka Raahen kautta ulkomaille, mutta tämän jälkeen rikastetta alettiin jalostaa Kokkolan uudessa sinkkitehtaassa. Vihannin malmi sisälsi sinkkiä noin 3,6 %, kuparia noin 0,4 % ja lyijyä noin 0,3 %. Lisäksi löytyi pieniä määriä kultaa ja hopeaa. Vihannin kaivoksessa työskenteli sen toimintavuosina 300–500 työntekijää.
Edvard Kesälän vuonna 1939 Lampinsaaren alueelta löytämä sinkkivälkettä sisältänyt malminäyte sai geologit kiinnostumaan alueesta. Sotavuodet viivyttivät alueen tutkimista, mutta 1940-luvun loppupuolella alueelta löytyi useita sinkkiä, kuparia ja lyijyä sisältäneitä pikkumalmioita. Varsinainen kaivostoiminnan käynnistänyt malmio löytyi 1952. Kaivokselle oli suunniteltu 300 000 tonnin vuosituotantoa, jolloin malmia laskettiin riittävän yli 20 vuodeksi.
Kaivoksen paikalla Lampinsaaressa sijaitsi suo, joka täytyi kuivata ennen kaivoksen rakentamisen aloittamista. Vuoden 1952 aikana alueelle valmistui maantie, junaratayhteys sekä puhelinlinja. 86 metriä korkea kaivostorni valmistui Ristonaholle 1953 ja malmin tuotanto voitiin aloittaa syksyllä 1954. Kaivostorni, jonka harjannostajaiset järjestettiin 17. lokakuuta 1953, oli valmistuessaan maailman toiseksi korkein kaivostorni. Lampinsaaren kaivoskylän asuintaloja alettiin rakentaa jo 1952. Kylään valmistui 250 asuntoa ja siellä asui enimmillään yli tuhat asukasta. Kylässä oli kolme kauppaa ja pankki, terveysasema-apteekki, kansakoulu, seurakuntakoti, urheilukenttä sekä Kaivoshovi-niminen kokoontumispaikka.
Gunnar Laatio oli kaivoksen pitkäaikainen johtaja 1953–1971.
Kaivostoiminta päättyi kannattamattomana kesällä 1992. Kaivoksen tuotantorakennukset purettiin pari vuotta myöhemmin ja kaivostorni räjäytettiin. Myös kaivokselta Vihannin asemalle vienyt junarata on purettu Vihannin päässä olevaa 1,5 kilometrin pituista vetoraidepätkää lukuun ottamatta. Kaivoksen toimistorakennukset säilytettiin. Osa kaivosalueesta on aidattu sortumavaaran vuoksi.
Lampinsaaren kylän asukasmäärä on pudonnut noin 400:aan kaivoksen lopettamisen jälkeen. Kaivoshovi on suljettu ja kaikki kaupat on lopetettu.
Aiheesta muualla

Vaunut.org : Kuvia Lampinsaaren kaivosalueelta vuodelta 1982 ja 2005
Baby Blues (sarjakuva)

Baby Blues (julkaistu Suomessa myös nimillä Ipanavalta ja Ipanat) on Rick Kirkmanin ja Jerry Scottin vuodesta 1990 tekemä sarjakuva. Sarjakuvasta on tehty Yhdysvalloissa myös lyhytikäinen piirretty TV-sarja. Baby Blues kertoo kotiäidin, kolmen lapsen ja työssä käyvän isän arkielämästä humoristisesta näkökulmasta.
Hahmot > Päähahmot

Ulla (engl. Wanda Wizowski-MacPherson) on kotiäiti ja naimisissa Paulin kanssa. Heillä on kolme lasta, Suvi, Saku ja Sini. Ulla menettää helposti hermonsa lasten ja miehensä kanssa.
Ullan aviomies Pauli (engl. Darryl MacPherson) on töissä konttorissa. Joskus Pauli tuntuu pitävän enemmän lapsistaan kuin Ullasta. Paulilla on pitkä nenä, mistä on usein vitsailtu.
Suvi (engl. Zoe Jennifer/Madison MacPherson), Ullan ja Paulin ensimmäinen lapsi, on nyt jo koulussa ensimmäisellä luokalla. Suvi on puhelias, ja aluksi hän kiusasi paljon pikkuveljeänsä Sakua. Suvin toinen nimi muuttui Jenniferistä Madisoniksi 9. huhtikuuta 2007, mutta syytä ei tiedetä.
Sakarias "Saku" (engl. Hamish MacPherson) on Ullan ja Paulin toinen lapsi ja käy nyt esikoulua. Saku on kiinnostunut maansiirtokoneista, traktoreista, katerpillareista yms., mikä aluksi kauhistutti Ullaa. Sakun ensimmäinen sanakin oli "Katevpillavi" ("Katerpillari").
Sini (engl. Wren MacPherson) on Paulin ja Ullan kolmas lapsi. Hän on vielä vauva ja jokellusiässä. Saku ja Suvi olivat innoissaan uudesta vauvasta. Sini syntyi 26. lokakuuta 2002.
Hahmot > Sivuhahmot

Ellu (engl. Bunny) on kotiäiti ja Ullan ja Paulin naapuri. Hän on tekoreipas ja täynnä itseään. Ulla ei voi sietää Ellua. Ellulla ja hänen miehellään Ekillä on kolme lasta, Ernamo eli "Ertsu" ja kaksoset nimeltä Verneri-Toni ja Verneri-Tony. Ellulla ja Ekillä on aina kaikki "täydellistä."
Eki (engl. Butch) on Ellun aviomies. Ihme kyllä, Pauli ja Eki tulevat paremmin toimeen kuin Ulla ja Ellu.
Ernamo "Ertsu" (engl. Bogart) on Ellun ja Ekin ensimmäinen lapsi. Ulla ja Pauli ihmettelivät aluksi, miten joku voi antaa lapselleen nimeksi Ernamo. Ernamo harrastaa vaikka mitä, ja siitä Ellu kehuu Ullalle ja Ullaa ärsyttää.
Jolanda (engl. Yolanda) on Ullan ystävä, ja hänellä on mies nimeltä Mike. Heillä on kaksi lasta, joista vanhemman nimi on Keesia ja nuoremman Dido.
Mike (engl. Mike) on Jolandan mies. Hän tulee toimeen loistavasti Paulin kanssa. Miehet puhuvat useimmiten grilleistä ja siitä, kummalla on parempi.
Keesia (engl. Keesha) on Jolandan ja Miken ensimmäinen lapsi. Suvi ja Keesia ovat ystäviä.
Sarjakuva-albumeita

Suomeksi käännetyt sarjakuva-albumit on koottu useammista yhdysvaltalaisista albumeista.
Kovempaa kuin kuvitelmat.  ((This is going to be tougher than we tought, 1991; She started it!, 1992.) Suom. Vesa Anttonen)  Arktinen banaani, 1999 (5. painos 2007).  ISBN 952-9809-19-0
Unettomat päivät, valvotut yöt 2000
Imetyskirja. Nyt. 2001
Näin ultraäänessä Elviksen 2002
Lahjontaa, kiristystä ja videonauhaa 2003
Äitiystesti 2004
Alaston salissa 2005
Läheisriippuvuutta 2005
Irtiottoja 2006
Kaksi ynnä yksi on yllin kyllin 2007
Pikkuveli valvoo 2008
Perhekirja (ei varsinainen albumi) 2006
Suvi sen aloitti! 2003
Vaipparallin mestarit  2001
Pieni yösyöttö 2009
Herkkuperhe 2010
Ota iisisti 2012
Tuhruja taidegalleriassa 2013
Täytyykö minun taas huutaa 2015
TV-sarja

Vuonna 2000 televisioyhtiö WB Television Network alkoi tehdä Baby Bluesista TV-animaatiota. Sarjan tunnussävelen "It's All Been Done" esittää Barenaked Ladies. Sarjaa esitettiin vain 13 jaksoa. Sarja sijoittui aikaan jolloin Suvi oli vielä vauva ja ainoa lapsi.
TV-sarjassa kolmen päähenkilön ohella ainoat muut vakiohahmot olivat naapurin perhe (isä, äiti ja kouluikäinen poika) jotka eivät ole esiintyneet sarjakuvassa. Naapurit olivat melko Simpsonit-vaikutteisia. Kirkmanilla ja Scottilla ei ollut sananvaltaa TV-sarjaan.
Suomessa sarjaa esitettiin TV2:ssa nimellä Vaipparalli, joskus 2000-luvun alkupuolella.
Rooleissa mm.
Pauli - Mike O’Malley
Ulla - Julia Sweeney
Suvi - Elizabeth Daily
Aiheesta muualla

Enquirer.com. (englanniksi)
Jukka Laine: Baby Blues – Kolmas kerta toden sanoo. Kvaak.fi 2.11.2007.
S. Santikko: Kolmen lapsen koukussa. Kvaak.fi 12.8.2009.
Bahadur Šah I

| Bahadur Šah I |
| --- | --- |
 Bahadur Šah maalauksessa vuoden 1670 paikkeilta.
Suurmogulien valtakunnan hallitsija
Valtakausi:  19. kesäkuuta 1707–27. helmikuuta 1712
Edeltäjä:  Aurangzeb
Seuraaja:  Jahandar Šah

Syntynyt:  14. lokakuuta 1643 Burhanpur
Kuollut:  27. helmikuuta 1712 (68 vuotta) Lahore
Suku:  Mughal
Isä:  Aurangzeb
Äiti:  Nawab Bai
Uskonto:  sunnalaisuus
Bahadur Šah I oli Suurmogulien valtakunnan hallitsija vuosina 1707–1712.
Elämäkerta

Bahadur Šah syntyi 14. lokakuuta 1643 Burhanpurissa ja hän oli Suurmogulien valtakunnan hallitsija Aurangzebin poika. Hänen alkuperäinen nimensä oli Mu'azzam. Vuodesta 1663 hän edusti isäänsä Deccanissa Keski-Intiassa ja vuosina 1683–1684 hän johti sotaretkeä maratheja vastaan Portugalin siirtokunta Goaan. Ilman Portugalin tukea sotaretki päättyi tuhoisaan tappioon. Aurangzeb kuoli vuonna 1707 ja koska Suurmogulit eivät tavallisesti nimittäneet seuraajaansa, edellisen hallitsijan kuolema johti usein veriseen valtakamppailuun. Mu'azzam toimi isänsä kuollessa Kabulin kuvernöörinä ja joutui taistelemaan veljeänsä Azam Šahia vastaan ennen nousuaan valtaistuimelle hallitsijanimellä Bahadur Šah.
Bahadur Šah päätyi taistelemaan uhkia vastaan useilta eri tahoilta. Häntä vastustivat Jaipurin ja Udaipurin rajputihallitsijat ja sikhit Punjabissa. Sikhien kymmenes ja viimeiseksi jäänyt guru Gobind Singh sai surmansa vuonna 1708 ja vaikka uutta gurua ei enää ilmaantunut, Banda Bahadur jatkoi sikhien vastarintaa myöhemmin. Marathit olivat puolestaan uhanneet valtakuntaa jo Bahadur Šahin isän valtakaudella. Aurangzeb oli ottanut Shivajin pojanpojan Šahun panttivangiksi hoviinsa ja Bahadur Šah pyrki parantamaan välejään maratheihin nimittämällä Šahin Sataran radžaksi. Šahu palveli virassaan valtakuntaa uskollisesti, mutta hän nimitti Punen peshwaksi Chitpavan Brahman Balaji Vishvanathin, jonka pojasta Baji Raosta tuli myöhemmin Suurmogulien valtakunnan voimakkain vastustaja. Bahadur Šah vaikutti näin tietämättään oman valtakuntansa myöhempään heikentymiseen. Bahadur Šah kuoli Lahoressa 27. helmikuuta 1712 ja hänen jälkeensä valtaan nousi hänen poikansa Jahandar Šah.
Emmanuel McDonald Bailey

| Mitalit | Mitalit | Mitalit |  |
| --- | --- | --- | --- |
|  Emmanuel McDonald Bailey vuonna 1948. |  Emmanuel McDonald Bailey vuonna 1948. |  Emmanuel McDonald Bailey vuonna 1948. |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 100 metriä |  |
Emmanuel McDonald Bailey (8. joulukuuta 1920 Williamsville, Trinidad ja Tobagon kruununsiirtomaa, Brittiläinen imperiumi – 4. joulukuuta 2013) oli Britanniaa edustanut trinidadilainen pikajuoksija ja olympiamitalisti.
Bailey sijoittui Lontoon kesäolympialaisissa 1948 100 metrin juoksussa kuudenneksi ajalla 10,6 s. Helsingissä 1952 hän saavutti pronssia 100 metrin juoksussa ajalla 10,4 s ja sijoittui neljänneksi 200 metrin juoksussa ajalla 21,0 s. Lisäksi hän juoksi ensimmäisen osuuden 4 × 100 metrin viestissä, jossa Britannian joukkue sijoittui neljänneksi ajalla 40,6 s.
Bailey juoksi 100 metrillä uuden Euroopan ennätyksen ja sivusi maailmanennätystä 10,2 s Belgradissa 25. elokuuta 1951 Jugoslavian ja Britannian välisessä maaottelussa.
Bailey kuoli 4. joulukuuta 2013, neljä päivää ennen 93-vuotissyntymäpäiväänsä, perheensä ympäröimänä.
Kodiéranin kultakaivos

Kodiéranin kultakaivos sijaitsee Malissa Sikasson alueen Yanfolilan piirin Gouandiakan kunnassa.
Kodiéran on Malin uusin ja ainoa pääosin kotimaisessa omistuksessa oleva kultakaivos. Kaivosyhtiö Wassoul’Orin osakkeista 55 % omistaa malilainen liikemies Aliou Boubacar Diallo, 25 % saksalainen Pearl Gold ja 20 % Malin valtio.
Avolouhoksen toiminta alkoi kokeilumielessä vuonna 2012, mutta keskeytyi Malin turvallisuustilanteen takia. Tuotanto alkoi uudelleen vuonna 2017. Malmivarojen arvioidaan olevan 33 miljoonaa tonnia ja kultapitoisuuden 1,78 grammaa tonnilta. Malmin rikastus perustuu painovoimaan ja syanidiliuotukseen.
Lähistöllä sijaitsee toistaiseksi suljettu Kalanan kultakaivos.
Sadiolan kultakaivos

Malmin louhintaa Sadiolassa.
Sadiolan kultakaivos sijaitsee Malissa Kayesin alueen Kayesin piirin Sadiolan kunnassa 77 kilometriä Kayesista etelään.
Vuonna 1996 avatun kaivoksen omistavat eteläafrikkalainen AngloGold Ashanti (41 %), kanadalainen Iamgold (41 %) ja Malin valtio (18 %). Sen toiminnasta vastaa AngloGold Ashanti. Kaivosalueella on useita avolouhoksia sekä liuotus- ja sulatuslaitos, jonka kapasiteetti on 4,9 miljoonaa tonnia. Vuonna 2016 laitos käsitteli 2,0 miljoonaa tonnia malmia ja tuotti 1 984 kiloa kultaa. Liuotusprosessissa käytettiin 1 926 tonnia syanidia. Kaivosyhtiö työllisti 588 henkilöä.
Sadiolan oksidimalmin odotetaan loppuvan vuonna 2018. Toiminnan jatkaminen edellyttää siirtymistä kovaan sulfidimalmiin, mikä pidentäisi kaivoksen ikää kymmenellä vuodella. Lähistöllä sijaitsee samojen yhtiöiden omistama Yatelan kultakaivos, jonka toiminta loppui vuonna 2016.
Aiheesta muualla

Socio-Economic Effects of Gold Mining in Mali: A Study of the Sadiola and Morila Mining Operations (englanniksi)
Bahatševe

| Bahatševe Багачеве |
| --- | --- |
 lippu:  vaakuna
 Bahatševe
 Koordinaatit: 49.0119°N, 31.0460°E 
Valtio:  Ukraina
Alue:  Tšerkasyn alue
Piiri:  Zvenyhorodkan piiri
perustettu:  1946
kaupungiksi:  1952
Pinta-ala  ():  
 – Kokonaispinta-ala:  14 km²
Väkiluku (2021)  ():  16 200
Infobox OKVirheellinen NIMI-arvo: 
Bahatševe (ukr. Ватутіне) on kaupunki Ukrainan Tšerkasyn alueen Zvenyhorodkan piirissä. Vatutine sijaitsee 11 kilometriä piirikeskus Zvenyhorodkan keskustasta kaakkoon ja linnuntietä 88 kilometriä aluekeskus Tšerkasystä lounaaseen. Bahatševe on rautatien risteyspaikkakunta.
Ukrainan tilastokeskus arvioi kaupungin väkiluvuksi 16 200 asukasta vuoden 2021 alussa. Vuonna 2001 Bahatševen asukasluku oli 20 156. Enimmäkseen asukkaat olivat etniseltä taustaltaan ukrainalaisia.
Bahatševe on Ukrainan vuonna 2020 tehdyn aluehallintouudistuksen jälkeen kuulunut Zvenyhorodkan piiriin. Tätä ennen se muodosti Tšerkasyn alueen alainen kaupunkipiirin.
Bahatševe perustettiin vuonna 1946 työtaajamaksi ja sai nykynimensä vuonna 1949. Kaupungin aseman Bahatševe sai vuonna 1952.
Rantanäkymä Bahatševen kaupunginpuistosta.
Aiheesta muualla

Kuvia tai muita tiedostoja aiheesta Bahatševe Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Muut:  Encyclopedia of Modern Ukraine
Bagarmossenin metroasema

Bagarmossenin metroasema on maanalainen metroasema Tukholmassa Bagarmossenin kaupunginosassa. Se sijaitsee Skarpnäckin ja Kärrtorpin metroasemien välissä.
Asema avattiin marraskuussa 1958, jolloin se toimi vihreän T17-linjan pääteasemana. Aiempi pinta-asema oli käytössä vuoteen 1994 asti, jolloin metrolinjaa jatkettiin Skarpnäckiin ja Bagarmosseniin rakennettiin uusi tunneliasema. Nykyisin vanhan aseman paikalla on kerrostaloja sekä aukio.
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Kärrtorpin metroasema ▷ Åkeshovin metroasema |  |  Linja 17 |  | Skarpnäckin metroasema (päätepiste) |
muokkaa wikidataa